പ്രസവത്തെ തുടര്ന്ന് യുവതിയുടെ മരണം: വകുപ്പുതല അന്വേഷണം തുടങ്ങി കുന്നംകുളം: താലൂക്ക് ആശുപത്രിയില് പ്രസവത്തെ തുടര്ന്ന് യുവതി മരിച്ച സംഭവത്തില് വകുപ്പുതല അന്വേഷണം ആരംഭിച്ചു. ജില്ല മെഡിക്കല് ഓഫിസറുടെ നിര്ദേശപ്രകാരം ഡെപ്യൂട്ടി ഡി.എം.ഒ ഡോ. പ്രേംകുമാറിെന്റ നേതൃത്വത്തിലുള്ള സംഘമാണ് ബുധനാഴ്ച ആശുപത്രിയിലെത്തി പരിശോധന നടത്തിയത്. ആശുപത്രി സൂപ്രണ്ട്, ആരോപണ വിധേയനായ ഡോക്ടര്, മറ്റു ആശുപത്രി ജീവനക്കാര് എന്നിവരില്നിന്നാണ് ആദ്യ ഘട്ടത്തില് മൊഴിയെടുത്തത്. ഇതുസംബന്ധിച്ച റിപ്പോര്ട്ട് ഡി.എം.ഒക്ക് നല്കുമെന്ന് പ്രേംകുമാര് വ്യക്തമാക്കി. കഴിഞ്ഞ വെള്ളിയാഴ്ചയാണ് താലൂക്ക് ആശുപത്രിയില് പ്രസവിച്ചശേഷം അമിത രക്തസ്രാവത്തെ തുടര്ന്ന് മെഡിക്കല് കോളജ് ആശുപത്രിയില് പ്രവേശിപ്പിച്ച ചൂണ്ടല് വെള്ളാടമ്ബില് വിനോദിെന്റ ഭാര്യ ശ്രീജ 32 മരിച്ചത്. മൂന്നാമത്തെ പ്രസവത്തിനായാണ് യുവതിയെ താലൂക്ക് ആശുപത്രിയില് പ്രവേശിപ്പിച്ചിരുന്നത്. രാവിലെ ആറിന് സാധാരണ പ്രസവത്തിലൂടെ ആണ്കുഞ്ഞിന് യുവതി ജന്മം നല്കി. പിന്നീട് വാര്ഡില് നടന്നെത്തിയ യുവതിക്ക് രക്തസ്രാവം ഉണ്ടാകുകയും അത് നില്ക്കാത്ത സാഹചര്യത്തില് ഗുരുതരാവസ്ഥയിലായ യുവതിയെ ആംബുലന്സില് തൃശൂര് മെഡിക്കല് കോളജ് ആശുപത്രിയിലേക്ക് മാറ്റുകയുമായിരുന്നു. പിന്നീട് മരിക്കുകയായിരുന്നു. താലൂക്ക് ആശുപത്രി ജീവനക്കാര്ക്ക് വീഴ്ച സംഭവിച്ചെന്നാണ് ബന്ധുക്കളുടെ ആരോപണം. പോസ്റ്റ്മോര്ട്ടം റിപ്പോര്ട്ടിന് ശേഷമേ പൊലീസ് നടപടിയുണ്ടാകൂ. കുറ്റക്കാര്ക്കെതിരെ നിയമനടപടികളുമായി മുന്നോട്ട് പോകുമെന്ന് ശ്രീജയുടെ പിതാവും ഭര്ത്താവും വ്യക്തമാക്കി. ഇതുസംബന്ധിച്ച് ബന്ധപ്പെട്ട അധികാരികള്ക്ക് പരാതി നല്കിയിട്ടുണ്ട്.